Foto: www.tasmajdan.rs

Istraživanje koje je rađeno od 24. juna do 2. jula u 10 gradova Srbije na osnovu anketiranih 2.400 osoba, do 30 godina starosti od kojih je 25 spasilaca, pokazalo je da su mladi u većini slučajeva neplivači.

Kako navodi Pobuna, od spasilaca su dobili potvrdu da su čak i većina posetilaca bazena i kupališta neplivači.

Spasioci navode da kada čuju frazu „Umem da se održavam na vodi“ znaju da se radi o neplivaču koji se zbog toga stidi.

Posmatranjem su utvrdili u da se veći broj ljudi na kupalištima osvežava uz „ivicu bazena“ ili u plićaku ako je reč o jezerima i rekama, navodi Pobuna Srbija.

Mnogi od ispitanih neplivača navodi da dok su bili u osnovnoj ili srednjoj školi nikada nisu probali da nauče da plivaju jer nije bilo škola plivanja ili bazena u njihovom mestu, a 75 odsto neplivača nikada nije bilo na moru.

„Zamislite da u Brazilu 63 odsto mladih ne ume da trči a kamoli da šutne loptu. To čak nije moguće ni zamisliti ali u Srbiji je moguće da zemlja šampiona u vodenim sportovima ima 63 odsto mladih ljudi koji ne umeju da plivaju“, navodi Pobuna Srbija na svom Instagram profilu.

Podržite nas članstvom u Klubu čitalaca Danasa U vreme opšte tabloidizacije, senzacionalizma i komercijalizacije medija, duže od dve decenije istrajavamo na principima profesionalnog i etičkog novinarstva. Bili smo zabranjivani i prozivani, nijedna vlast nije bila blagonaklona prema kritici, ali nas ništa nije sprečilo da vas svakodnevno objektivno informišemo. Zato želimo da se oslonimo na vas. Članstvom u Klubu čitalaca Danasa za 799 dinara mesečno pomažete nam da ostanemo samostalni i dosledni novinarstvu u kakvo verujemo, a vi na mejl svako veče dobijate PDF sutrašnjeg broja Danas. Učlani se